# Albanie

|  |
| --- |
| **Republika e Shqipërisë** |
| **Republik Albanie** |
|

|  |  |
| --- | --- |
| {{{ARTIKEL-FLAGGE}}} | {{{ARTIKEL-WAPPEN}}} |
|  |  |

 |
| **Amtsspraach** | Albanisch. Regionali Sproche sin Gegisch un Toskisch, Griechisch, Aromänisch, Mazedonisch un Romani. |
| **Hauptstadt** | Tirana |
| **Staatsoberhaupt** | Bajram Begaj |
| **Regierigschef** | Edi Rama |
| **Flächi** | 28.748 km² |
| **Iiwohnerzahl** | 2.800.138 (2011) |
| **Bevölkerigsdichti** | 97,4 Iiwohner pro km² |
| **Bruttoinlandsprodukt Total (nominal)
* Total (KKP)
* BIP/Einw. (nominal)
* BIP/Einw. (KKP)
 | 2014:
* 13,591 Mrd. US$ (125.)
* 30,662 Mrd. Int.-$ (117.)
* 4,900 US$ (101.)
* 11,055 Int.-$ (95.)
 |
| **Human Development Index** | 0,733 (85.) |
| **Währig** | Albanischer Lek (ALL) |
| **Unabhängigkeit** | 28. November 1912 (vom Osmanischen Reich) |
| **Nationalhimne** | *Himni i Flamurit*  |
| **Nationalfiirtig** | 28. November |
| **Zitzone** | UTC+1 MEZ UTC+2 MESZ (März bis Oktober) |
| **Kfz-Kennzeiche** | AL |
| **ISO 3166** | AL, ALB, 008 |
| **Internet-TLD** | .al |
| **Vorwahl** | +355 |
|  |

**Albanie** (*albanisch:* **Shqipëria**) isch e Staat i Süedoschteuropa ufem Balkan. Im Norde grenzt Albanie aa Serbien, Montenegro un Kosovo, im Oschte aa Nordmazedonie un im Süüde aa Griecheland. Im Weschte hät Albanie e Chüschte aa dr Adria un em Ionische Meer. D Hauptstadt un gröschti Stadt isch Tirana.

## Bevölkrig

Albanie hät e Bevölkrig vo 3.563.110 (Juli 2005). Dr Bevölkrigzuewachs lit bi 0.52% un 25.6% vur Bevölkrig sin unter 15 Johr. D Lebenserwartig isch 77.24 Johr (Männer 74.6, Fraue 80.15). D Analphabetismusrate isch 13.5 % (Männer 6.7 %, Fraue 20.5 %). D Chindersterblichkeit isch 0.021 %.

D Bvölkrig vo Albanie läbt zu 70% ufem Land, allerdings sin mängi Regione durch d Landflucht i d Hauptstadt scho praktisch entvölkert. So isch Tirana vo 250.000 Ywohner im Johr 1990 uf wyt über 600.000 aagwagse. Albanie hät 1990 d höggschti Geburterate vo Europa gha, stoht jetz aber bim europäischi Durchschnit vo 2 Chinder pro Frau. Dodurch altert d albanischi Bvökrig rasant, was aber bisher durch d Presenz vur junge Generation nonit sichbar isch.

D Mentalität vo viili Lüt isch no vo dr ländlichi Herchumft prägt. Allerdings stoht d Landbvölkrig nüt i hohem Aasehe un wird verächtlich als *katonarë* (vum Land) oder *mallok* (us de Berg) bezeichnet.

Über 95 % vur Bvölkrig sin Albaner, do demit isch Albanie s ethnisch homogenschte Land ufem Balkan. D Albaner teile sich i zwei ethnischi Gruppe uf, d Gege im Norde un d Toske im Süüde. D zwei Gruppe unterscheide sich durch verschiidni Dialekt (Gegisch un Toskisch) un durch verschiidni chulturelli un gsellschaftlichi Yflüss. D Toske sin stärker vo dr osmanische Chultur beynflusst während d Gege e archaischi Stammesgsellschaft erhalte hän. D Gränz zwüsche de zwei Gruppe isch dr Fluss Shkumbin.

Im Süüde gits e grössri Minderheit vo Grieche. D gnaui Aazahl isch umstritte, leit aber warschynlich bi 3 % (66.000). D albanischi Regiirig goht vo 1 % us, d Griechischi hingege vo 12 %. D reschtlichi 2 % verteile sich uf Aromäne (au im Süüde, vor allem z Korça), Slawische Mazedonier (a dr Gränz zur Republik Mazedonie; insgsamt unter 20.000) un Roma. Bis uf d Roma hän alli Minderheite ihri eigni Schuele. D Uni vo Korça bietet griechischi Fächer aa un mit de lokale Behörde cha uf Griechisch komuniziirt werre.

Ethnischi Albaner läbe usserdem im Kosovo (2.112.000), z Serbie (67.000), z Montenegro (31.000) un i de Republik Mazedonie (509.000). Usserdem läbe altygsesseni albanischi Minderheite z Italie (100.000 Arbëresh; Albaner, wo im 15. Jahrhundert vo de Türke gflohe sin) un z Griecheland. D'Albaner z Griecheland hän sich früeher uf d Çamëria Albaner un d Arvanite verteilt. Nochem Zweite Weltchrieg sin d überwigend muslimischi Çamëria Albaner nooch Albanie umgsiidelt worre (un viili Grieche us Albanie usgwandert), d orthoxe Arvanite hingege sehe sich als Grieche. Hüt wohne no 200.000 Çamëria Albaner i Griecheland, de Flüchtling wird aber d Ruckkehr verwehrt. D arvanitischi Bvölkrig leit zwüsche 140.000 oder sogar 1.600.000. D Arvanite sin zwar sprochlich un kulturel Albaner, sehe sich selber aber als ethnischi Grieche.

Usserdem sin syt 1990 über e halbi Million Albaner nooch Griecheland usgwandert un ca. 200.000 nooch Italie. Usserdem wohnt e grossi Zahl vo Albaner i Weschteuropa un i Nordamerika.

## Wirtschaft

S Gält vo Albanie isch dr Lek.

## Weblink

 **Commons: Albanie** – Sammlig vo Multimediadateie
* d Weblite vo de Albanische Regierig (albanisch/englisch)

## Fueßnote